Document ID: 32007D0222

ΑΠΌΦΑΣΗ ΤΗΣ ΕΠΙΤΡΟΠΉΣ
της 4ης Απριλίου 2007
σχετικά με την έναρξη λειτουργίας του Περιφερειακού Γνωμοδοτικού Συμβουλίου για τα νοτιοδυτικά ύδατα στο πλαίσιο της κοινής αλιευτικής πολιτικής
(2007/222/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 2004/585/ΕΚ του Συμβουλίου, της 19ης Ιουλίου 2004, για την ίδρυση περιφερειακών γνωμοδοτικών συμβουλίων δυνάμει της κοινής αλιευτικής πολιτικής (1), και ιδίως το άρθρο 3 παράγραφος 3,
τη σύσταση που διαβίβασε στις 9 Φεβρουαρίου 2007 η Γαλλία, εξ ονόματος του Βελγίου της Ισπανίας, της Γαλλίας, των Κάτω Χωρών και της Πορτογαλίας,
Εκτιμώντας τα ακόλουθα:
(1)
Ο κανονισμός (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής (2), καθώς και η απόφαση 2004/585/ΕΚ παρέχουν το πλαίσιο για την ίδρυση και λειτουργία των περιφερειακών γνωμοδοτικών συμβουλίων.
(2)
Με το άρθρο 2 της απόφασης 2004/585/ΕΚ ιδρύεται περιφερειακό γνωμοδοτικό συμβούλιο για να καλυφθούν τα νοτιοδυτικά ύδατα στις ζώνες του Διεθνούς Συμβουλίου Εξερεύνησης της Θάλασσας (ICES) VIII, IX και X (ύδατα γύρω από τις Αζόρες) και τις διαιρέσεις της Επιτροπής Αλιείας για τον Κεντροανατολικό Ατλαντικό (CECAF) 34.1.1, 34.1.2 και 34.2.0 (ύδατα γύρω από τη Μαδέρα και τις Κανάριες Νήσους) (3).
(3)
Βάσει του άρθρου 3 παράγραφος 1 της απόφασης 2004/585/ΕΚ, οι εκπρόσωποι του κλάδου της αλιείας και άλλων ομάδων συμφερόντων υπέβαλαν αίτημα σχετικά με τη λειτουργία του εν λόγω περιφερειακού γνωμοδοτικού συμβουλίου στο Βέλγιο, την Ισπανία, τη Γαλλία, τις Κάτω Χώρες και την Πορτογαλία.
(4)
Όπως προβλέπεται στο άρθρο 3 παράγραφος 2 της απόφασης 2004/585/ΕΚ, τα οικεία κράτη μέλη καθόρισαν κατά πόσο η εφαρμογή όσον αφορά το περιφερειακό γνωμοδοτικό συμβούλιο για τα νοτιοδυτικά ύδατα συνάδει με τις διατάξεις της εν λόγω απόφασης. Στις 9 Φεβρουαρίου 2007, τα οικεία κράτη μέλη διαβίβασαν στην Επιτροπή σύσταση σχετικά με το εν λόγω περιφερειακό γνωμοδοτικό συμβούλιο.
(5)
Η Επιτροπή αξιολόγησε την αίτηση των ενδιαφερόμενων μερών και τη σύσταση βάσει της απόφασης 2004/585/ΕΚ, καθώς και τους στόχους και τις αρχές της κοινής αλιευτικής πολιτικής και θεωρεί ότι το Περιφερειακό Γνωμοδοτικό Συμβούλιο για τα νοτιοδυτικά ύδατα είναι έτοιμο να αρχίσει να λειτουργεί,
ΑΠΟΦΑΣΙΖΕΙ:
Άρθρο μόνο
Ως ημερομηνία έναρξης λειτουργίας του Περιφερειακού Γνωμοδοτικού Συμβουλίου για τα νοτιοδυτικά ύδατα, που ιδρύεται βάσει του άρθρου 2 παράγραφος 1 στοιχείο ε) της απόφασης 2004/585/ΕΚ, ορίζεται η 9η Απριλίου 2007.
Βρυξέλλες, 4 Απριλίου 2007.

Labels: 15
6